Noticia qualiter veniens ille homo nomine Gualtarius, die sabbato, in mense aprili, X kalendas maii, in Masconis civitate, infra intus murum, ante domno Ramnulfo, videntibus illis sedentibus et stantibus, cujus nomina vocantur: hoc sunt Arigerius, Benedictus, Petrus, Leodaldus, Dominicus, Adalbertus, Ermenbertus, Adalmannus et Aluceterius. Proclamavit se de Aimone et mallavit illum de molino, quia injuste tenebat, et faciebat que non debuisset. Tunc respondebat Aimoinus: «De isto molino quod mihi mallabas, secundum legem plus «debet esse [mihi], de partibus gentore meo, tam de hereditate seu «conquesto, quem [tuus].» Tunc judicatum est quod deffendere se debuisset Aimoinus cum sua requimonia et cum sua lege. Et ecce aramivit ad jurare illo molino cum sua lege, et fidem facere Petrus ad sacramentum jurare Aimoino. Tunc illi omines qui videbant et audiebant coram domno Ramnulfo, veniebant ad ecclesiam Sancti Nizezii audire sacramentum. Venit Aimoinus ad altare, et mittebat manum suam super altare et super sanctas reliquias, quod suus debet esse molinus pro ereditate patris sui quem Gualtario et Aldegrimno, et jurabat; in proximo jurabat Armannus et Gerbertus similiter; et ecce factum factum est. S. Erminberto. S. Petrono. S. Benedicto. S. Leodaldo. S. Dominico. S. Arimanno. S. Adalmanno. Abbo scripsit.